Madòna dla Fiòca

Stòria

La tradission ëd la Madòna dla Fiòca (Madonna della Neve an italian) a nass dël tèrs sécol, quand ij prim di d’aost a l’ha fiocà ant na part ëd Roma. Ën ës-ciairand n'aveniment parèj coma segn mandà da la mare ëd Gesù Crist, ij fedej a l’han tirà sù na basìlica pròpi ambelelì, e da ‘ntlora ant sël calendari ël 5 d’aost as festegia la Madòna dla Fiòca.

Tradission local

A Bagneul, al Santuari dla Madòna dla Fiòca (ò dla Nev, com a lo ciama cheidun), tuti j’agn, la prima sman-a d’aost as fa na festa nassùa da n’ideja ‘d Don Giulian Poèt, prèive nativ ëd la val Màira, për raduné tuti ‘nsema ij religios nativ ëd Bagneul. Ël dì stabilì a l’è stait ël prim mërco d’aost, antramentr che la giornà dël vënner a l’è staita dedicà a ji malavi e a j’ansian, ël saba për la mëssa granda. 

A deje vita a la tradission a l'é stait Don Michel Fusé, parco ‘d Vilaneuva Solar. Dòn Michel Fusé, apartenent al moviment poétich dij Brandé, dij prim agn ’70 a l’ha avù l’autorisassion dal neuv parco ‘d Bagneul, Don Giràud, d’istituì la festa religiosa del Piemont pròpi a Madòna dla Fiòca, e ël saba dla festa dë podèj dì mëssa granda an piemontèis.

En Valsusa la festa dla Madòna dla Fiòca as celebra al Ròcia-mlon.

Categorìa:Gesia Catòlica
Categorìa:Lenga piemontèisa ant la religion
Categorìa:Feste piemontèise catòliche